CPN ทุ่ม 400 ลบ. จัดแคมเปญ “The Magical Lights 2021” ผลักดันเศรษฐกิจสู้วิกฤติ “โควิด-19”
CPN ทุ่ม 400 ลบ. จัดแคมเปญ "The Magical Lights 2021" ผลักดันเศรษฐกิจสู้วิกฤติ "โควิด-19"
11 พ.ย. 2563

บริษัท เซ็นทรัลพัฒนา จำกัด (มหาชน) หรือ CPN ทุ่ม 400 ล้านบาทจัดแคมเปญยิ่งใหญ่ “The Magical Lights 2021” มหัศจรรย์แสงแห่งความสุข ที่ศูนย์การค้าทั้ง 33 แห่งทั่วประเทศ ตั้งแต่ 16 พ.ย. 63 ถึง 10 ม.ค. 64 ร่วมกับพันธมิตรธุรกิจครั้งใหญ่ ตอกย้ำการเป็น Thailands No.1 Center of Celebration ในใจผู้บริโภคทั่วประเทศ พร้อมทั้งยังมอบส่วนลดและสิทธิพิเศษมากมาย ส่งท้ายปีกับมหกรรมเซล BIG 4 SALE EVENTS ถึง ม.ค. 64 พร้อมเคาท์ดาวน์รูปแบบใหม่ข้ามปี คาดดันยอดผู้เข้าใช้ริการศูนย์การค้า (ทราฟฟิก) ปลายปีเพิ่มกว่า 20%
ด้าน นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่สายงานการตลาด CPN กล่าวว่า จากสถานการณ์โควิดส่งผลให้เศรษฐกิจชะลอตัวในช่วงครึ่งปีแรกนั้น หลังคลายล็อกดาวน์ในไตรมาส 2/63 CPN ในฐานะภาคเอกชนได้ตอบรับนโยบายภาครัฐเดินหน้ากระตุ้นเศรษฐกิจและช่วยเหลือผู้ประกอบการอย่างต่อเนื่อง โดยในไตรมาส 3/63 ตัวเลขการใช้จ่ายของผู้บริโภคมีแนวโน้มดีขึ้น
อีกทั้งในช่วงโค้งสุดท้ายปลายปีนี้ CPN ต้องการร่วมผลักดันให้เศรษฐกิจเดินหน้า พร้อมคืนความมีชีวิตชีวาให้กับชีวิตผู้คน จึงได้เร่งอัดฉีดงบการตลาดกว่า 400 ล้านบาท สร้างโปรโมชั่นและอีเว้นท์ ทั่วประเทศตลอด 3 เดือน พ.ย.-ธ.ค. 63 ข้ามปีถึงต้น ม.ค. 64 รวมกว่า 1,000 อีเว้นท์ กระตุ้น Shopping Mood และการใช้จ่าย นำโดยแคมเปญใหญ่แห่งปี The Magical Lights 2021 มหัศจรรย์แสงแห่งความสุข จับกลุ่มลูกค้าคนไทยที่มี Spending power ด้วยจุดแข็งการเป็น Thailands No.1 Center of Celebration และกลุ่ม Best Deal Hunters ยกระดับประสบการณ์ช้อปปิ้งตอบโจทย์คนรุ่นใหม่ที่ตามล่าหาดีลดี โปรเด็ด คุ้มค่าในทุก Touchpoint ผ่าน 3 กลยุทธสำคัญ ได้แก่
กลยุทธที่ 1 : มากกว่า experience แต่เน้นสร้าง Immersive &amp; Meaningful moments ด้วยศิลปิน Painterbell ชาวไทยผลงานระดับโลก ผสานออนไลน์-ออฟไลน์
กลยุทธที่ 2 : เจาะกลุ่ม Best Deal Hunters สร้างโมเดล “ลด คุ้ม ทุกสเต็ป ตลอด Journey” ตั้งแต่ออกจากบ้าน-ช้อปปิ้ง-กลับบ้าน พร้อมจับมือ Tech company ของกลุ่มเซ็นทรัลอย่าง The 1 และ แอปฟลิเคชั่น ดอลฟิน วอลเล็ท ซึ่งเป็น กระเป๋าเงินออนไลน์ ที่จะมอบสิทธิพิเศษและส่วนลดมากมายเมื่อลูกค้าสแกนจ่ายผ่านแอปพลิเคชั่น ซึ่งจะช่วยเพิ่ม engagement กับลูกค้า ยกระดับประสบการณ์ช้อปปิ้งสู่สังคม Cashless Experience อย่างแท้จริง
กลยุทธที่ 3 : Intensive booster ด้วย 4 Big Impact Sale Events และเคาท์ดาวน์รูปแบบใหม่ พร้อมกันนี้เรายังได้อัดอีเวนต์โปรโมชั่นปูพรมยาวตลอด 3 เดือน ได้แก่ แคมเปญ BLACK FRIDAY (27-29 พ.ย.63), แคมเปญ 12.12 (3-13 ธ.ค.63), สัปดาห์ BOXING WEEK (24-27 ธ.ค.63) และ แคมเปญ FINAL CALL (4-10 ม.ค.64)”
ขณะที่ภาพรวมทราฟฟิกศูนย์การค้าเซ็นทรัลกลับมาแล้วมากกว่า 85% ของระดับปกติ และบางสาขาในกรุงเทพฯ และต่างจังหวัดทราฟฟิกกลับมาเกือบ 100% โดยตัวเลขดังกล่าวไม่นับรวมศูนย์ฯ ที่อยู่ใน Tourist Locations เช่น พัทยา สมุย และภูเก็ต ซึ่งได้มีการปรับให้โฟกัสที่กลุ่มคนไทยและ expat มากยิ่งขึ้น ทำให้ยอดทราฟฟิกเพิ่มขึ้นตามลำดับ